వన రామయ్య.. చెట్లంటే ప్రాణం. జాగా కనిపిస్తే మొక్క నాటేస్తారు. మొక్కలు బహుమానంగా ఇస్తారు. పర్యావరణ పరిరక్షణకు రామయ్య చేస్తున్న మేలు వెలకట్టేలేనిది. ఇటీవల పద్మశ్రీ పురస్కారం అందుకున్న మన వన రామయ్యకు మరో అరుదైన గుర్తింపు కూడా లభించింది. మహారాష్ట్ర ప్రభుత్వం వనజీవి రామయ్య జీవితాన్ని పాఠ్యాంశంగా ప్రవేశపెట్టనుంది. కోటి మొక్కలకు ప్రాణం పోసిన వ్యక్తిగా జాతీయస్థాయిలో గుర్తింపు తెచ్చుకున్న పద్మశ్రీ రామయ్యను ఈ విధంగా సత్కరించాలని మహారాష్ట్ర ప్రభుత్వం నిర్ణయించింది. ఆయన జీవిత చరిత్రను పాఠ్యాంశంగా చేర్చేందుకు కసరత్తు చేస్తుంది. తొమ్మిదో తరగతి తెలుగు సబ్జెక్ట్‌లో ఒక పాఠంగా పెట్టనుంది. రామయ్య సమాజానికి, ప్రజలకు మొక్కలు నాటడం ద్వారా చేసిన సేవలను పాఠ్యాంశాల్లో చేర్చి విద్యార్థులకు వివరించాలని నిర్ణయించారు. మహారాష్ట్రకు చెందిన ఓ అధికారి రామయ్యకు ఫోన్ చేసి ఈ విషయాన్ని సూచనప్రాయంగా చెప్పినట్టు సమాచారం.
vana ramayya.. chetlante praanam. jaga kanipiste mokka naatestaaru. mokkalu bahumanamga istaaru. paryaavarana parirakshanaku ramayya chestunna melu velakattelenidi. iteevala padmashree puraskaaram andukunna mana vana ramayyaku maro arudaina gurtimpu kuudaa labhinchindi. maharashtra prabhutvam vanajeevi ramayya jeevitaanni paatyaamsamgaa pravesapettanundi. koti mokkalaku praanam posina vyaktigaa jaatiiyasthaayilo gurtimpu tecchukunna padmashree ramayyanu ee vidhamgaa satkarinchaalani maharashtra prabhutvam nirnayinchindi. aayana jeevita charitranu paatyaamsamgaa cherchenduku kasarattu chestundi. tommido taragati telugu subjectelo oka paatamgaa pettanundi. ramayya samaajaaniki, prajalaku mokkalu naatadam dwara chesina sevalanu paatyaamsaallo cherchi vidyaarthulaku vivarinchaalani nirnayinchaaru. maharashtraku chendina oo adhikari ramayyaku fon chesi ee vishayaanni suuchanapraayamgaa cheppinattu samacharam.